آمریکا پرزیدنتی دونالد ترامپ، سوریه‌دن چکیلمه‌یی جدی دوشوندویونو سؤیله‌دی.
ترامپ، آغ ائوده لیتوانی پرزیدنتی دالیا گریباوسکایت، لتونی پرزیدنتی رایموندس وژونیس و استونی پرزیدنتی کرستی کالژولاید ایله دوزنله‌دیگی اورتاق مطبوعات کنفرانسیندا سوریه پلانی حاقین‌دا آچیقلامالار وئردی.
ترامپ،
"سوریه‌دن قاییتماغین واختی گلدی، بونو جدی دوشونورم. آمریکانین سوریه‌ده‌کی وارلیغی جدی یوک. سوریه‌دن چکیلمک ایسته‌ییرم، ساوونما باخانی ایله دانیشاجاغام" دئدی.
ترامپ، "عسگرلریمیزین ائوه قاییتماسینی ایسته‌ییرم. میلتیمیزی یئنی‌دن اینشا ائتمک ایسته‌ییرم" ایفاده‌سینی ایشلدیرکن، آمریکا عسگرلرینین داعشین یئنیلمه‌سینین آردین‌دان سوریه‌دن آیریلاجاغینی بیلدیردی.
ترامپ
"اؤنجه‌لیک‌لی وظیفه‌میز داشدن قورتولماق. بو وظیفه‌نی تاماملادیق. یاخین‌دا بیر قرار وئریله‌جک" دئدی.
ترامپ، آمریکا عسگرلرینین سوریه‌ده قالماسی وضعیتین‌ده خرجلرین بؤلگه‌سل متفیقلر طرفین‌دن قارشیلانماسی لازیم اولدوغونو قید ائد‌رک، عربیستانین خرجلری قارشیلایابیله‌جگینی سؤیله‌دی.
ترامپ،
"عربیستان قراریمیزلا یاخین‌دان ایلگیلنیر. اونلارا بئله دئدیم؛ سوریه‌ده اولماغیمیزی ایستییرسینیزسه، بلکه ده حسابینی سیز اؤدمه‌لی‌سینیز" دئدی.
